Vyhodnotenie medzirezortného pripomienkového konania 

Spôsob pripomienkového konania: bežný/zjednodušený/skrátený postup :		
skrátený postup	
	Časový interval priebehu pripomienkového konania:		6. novembra  – 12. novembra 2007	
	Zoznam oslovených subjektov:		Úrad vlády SR, Ministerstvo hospodárstva SR, Ministerstvo práce, sociálnych vecí a rodiny SR, NBS, ŠÚ SR, Sociálna poisťovňa, Ministerstvo dopravy, pôšt a telekomunikácií SR	

	Počet oslovených subjektov: 	7	
	Zaslali do stanoveného termínu:	4	Ministerstvo práce, sociálnych vecí a rodiny SR, NBS, ŠÚ SR 	
	Zaslali po termíne:	1	Úrad vlády SR, Ministerstvo dopravy, pôšt a telekomunikácií SR, Sociálna poisťovňa	
	Vôbec nezaslali:	  1	   	Ministerstvo hospodárstva SR 	
	Subjekty, ktoré nemali pripomienky:	1	Sociálna poisťovňa	
			
	Počet vznesených pripomienok:		50	 	
	Počet akceptovaných pripomienok:	24	
	Počet neakceptovaných pripomienok:  
 z toho počet zásadných :	24
0		
				
	Rozporové konanie (s kým, kedy, na akej úrovni, s akým výsledkom):	   -
-		
	Počet odstránených pripomienok:	- 		
	Počet neodstránených pripomienok:	-	

Rezort	Pripomienka	Typ	Vyh.	Spôsob vyhodnotenia	
Úrad vlády SR
Odbor vládnej agendy	
Jazykové pripomienky.	O	A	Text bol upravený v zmysle jazykových pripomienok.	
Ministerstvo práce, sociálnych vecí a rodiny SR	Strana 7 -  časť Rast miezd vo väzbe na produktivitu práce, druhú vetu odseku odporúčame doplniť nasledovne: ...“Tento vývoj sa očakáva aj v nasledujúcich rokoch, pričom v roku 2007 by  reálna mzda mala rásť na úrovni 4,5%, kým reálna produktivita práce pravdepodobne vzrastie o 6,6%“.
	O	A	
Text bol upravený v zmysle pripomienky.
	
	Strana 9 -  časť 1.5. Opatrenia, ktoré by mali pomôcť zabezpečiť cenovú stabilitu v strednodobom horizonte,  v prvej zarážke sa konštatuje, že rast produktivity práce by mal byť hlavným údajom aj pri valorizácii minimálnej mzdy. Upozorňujeme, že v návrhu zákona o minimálnej mzde s predpokladanou účinnosťou od 1. 1. 2008 sa vymedzujú kritériá na úpravu sumy minimálnej mzdy, ktorými je hlavne vývoj spotrebiteľských cien, zamestnanosti, priemerných mesačných miezd v hospodárstve SR a životného minima a stanovuje sa mechanizmus úpravy mesačnej minimálnej mzdy na základe súčinu minimálnej mzdy a indexu medziročného rastu priemernej mesačnej nominálnej mzdy v hospodárstve SR. 
	O	C	Text bol upravený o ďalší faktor (vývoj priemernej mzdy), ktorý by sa mal zohľadniť pri zvyšovaní minimálnej mzdy.

	
strana 9 -  časť 1.5. Tretiu zarážku odporúčame preformulovať nasledovne: „...vláda bude pokračovať vo filozofii otvoreného trhu práce, ktorá dokáže eliminovať napätie predovšetkým v segmente  znevýhodnených skupín pracujúcich“.	O	N	
Požiadavka nebola zapracovaná, keďže vidíme rozdiel medzi kategóriami „nízkokvalifikovaní pracovníci“ a „znevýhodnení pracovníci“.

Strana 14 -  časť II.3.1. Aktuálny vývoj v roku 2007, tretí odsek, úvodná veta - odporúčame zmeniť nasledovne: „ Silný rast ekonomiky napomáha aj udržaniu pozitívnych trendov na trhu práce,  ktoré pretrvávajú  od roku 2004“.	O	A	
Text bol upravený v zmysle pripomienky.

Strana 15, časť II. 3.2. Ekonomický rast, prvý odsek, druhá veta – odporúčame zmeniť nasledovne: ...“Spotreba domácností  by mala v roku 2007 rásť tempom 6,7%“.	O	A	
Text bol upravený v zmysle pripomienky.

Strana 16 - časť II. 3.2. Trh práce, prvý odsek, prvá. a druhá veta – odporúčame doplniť nasledovne: „Vysoký rast ekonomiky v roku 2007 prinesie pravdepodobne rast zamestnanosti o silných 2,1% (podľa metodiky ESA95). Naďalej bude pretrvávať medziročný pokles zamestnancov vo verejnom sektore...“ V druhom odseku v poslednej  vete odporúčame, vzhľadom na obsah tabuľky na strane 15, zmeniť text nasledovne : „ Podľa národnej metodiky a podľa disponibilného počtu evidovaných nezamestnaných by mala miera nezamestnanosti do roku 2010 klesnúť cca na úroveň 7,5% a miera nezamestnanosti podľa výberového zisťovania pracovných síl na 9,2%“.	O	A	
Text bol upravený v zmysle pripomienky.

Strana 20 -  piaty odsek, posledná veta – odporúčame zmeniť text nasledovne: „V najbližších rokoch sa však očakáva  predstih rastu produktivity práce pred rastom miezd“.
	O	A	
Text bol upravený v zmysle pripomienky.
	
	Strana 29 - Box 5 – Očakávané zmeny v dôchodkovom systéme - je uvedené, že lepšie makroekonomické indikátory vylepšili bilanciu priebežného piliera, najmä vďaka vyšším predpokladaným príjmom zo sociálnych príspevkov. Zákon č. 461/2003 Z.z. o sociálnom poistení v znení neskorších predpisov nezavádza pojem „sociálne príspevky“. Bolo by vhodné, aby bol predkladaný materiál v súlade s textom uvedeného zákona.
	O	A	
Text bol upravený v zmysle pripomienky.
	
Národná banka Slovenska	
Navrhujeme, aby v celom KP bolo v súlade  so znením v Predkladacej správe uvádzané, že v roku 2007 bude hlavný fiskálny cieľ vlády splnený a zostávajúcim (kvantitatívnym) fiskálnym cieľom je splnenie strednodobého cieľa v roku 2010. Vzhľadom na očakávané prijatie KP v decembri roku 2007, kedy bude mať vláda už iba obmedzené nástroje na ovplyvnenie koncoročného schodku verejných financií by nemalo byť aj v súčasnej aktualizácii konvergenčného programu (KP) za hlavný fiskálny cieľ deklarované zníženie deficitu verejnej správy pod 3% z HDP v roku 2007. 
	O	N	Uvedené ciele boli stanovené v predchádzajúcich aktualizáciách konvergenčného programu, pričom ešte neskončilo obdobie, kedy ich možno vyhodnotiť. Znenie KP je zosúladené s Predkladacou správou.	

	Navrhujeme, aby bola formulácia „...prijatím niektorých ďalších opatrení v správnom čase, najmä v dôchodkovom systéme...“, ktorá sa v KP niekoľkokrát uvádza (napr. v Predkladacej správe, v časti Ciele a stratégia politiky) ako spôsob zabezpečenia dlhodobej udržateľnosti verejných financií nahradená, prípadne doplnená konkrétnejšími opatreniami. 
	O	N	V kapitole III.1 je táto formulácia doplnená konkrétnymi opatreniami v podobe parametrických zmien.	
	
Politické vyhlásenie

Hoci sledovaný zámer – zvýšiť vážnosť posledného programu pred posudzovaním pripravenosti Slovenska na vstup do eurozóny je správny, odporúčame, aby sa takéto vyhlásenie prijalo oddelene a aby sa KP na takéto vyhlásenie len odvolal. 
	O	N	
Konvergenčný program predstavuje dokument, ktorého cieľom je načrtnúť stratégiu vládnej politiky. Z tohto dôvodu politické vyhlásenie, ktoré obsahuje kľúčové záväzky a ciele vlády, by mal byť nevyhnutnou súčasťou takéhoto dokumentu.	
	
Fiškálna politika str. 5 
Navrhujeme preformulovať poslednú vetu 3. odseku. Zvyšovanie verejných výdavkov by sa malo uskutočňovať v súlade s vývojom príjmov a nie s rastom ekonomiky, aby bolo v súlade s cieľmi konsolidácie, t.j. aby bolo zabezpečené dosiahnutie stanoveného fiskálneho deficitu, resp. aby dochádzalo k jeho znižovaniu.
	O	N	Uvedená formulácia siaha za horizont roku 2010, v ktorom sa predpokladá, že príjmy VS sa vyvíjajú v súlade s rastom ekonomiky. Rastom výdavkov v súlade s ekonomickým rastom by teda nedochádzalo k zhoršovaniu salda VS. Tento predpoklad vychádza z metodológie pracovnej skupiny AWG, ktorá sa zaoberá dlhodobou udržateľnosťou verejných financií.	
	
Str. 6, 1. odsek, 1. veta: Odporúčame zmeniť formuláciu na: “Konsolidačné úsilie nie je v rozpore s dobiehaním úrovne rozvinutých štátov.”
	O	A	
Text bol upravený v zmysle pripomienky.

Menová a kurzová politika  str. 6  
Bolo by vhodné preformulovať prvý odstavec tak, aby bol v súlade s deklarovanou politikou NBS, a to „V menovej oblasti je cieľom splnenie inflačných cieľov v podmienkach ERM II.“
V druhom odstavci by veta mala znieť “Nárast diferenciálu rastu produktivity....“	O	A	
Text bol upravený v zmysle pripomienky.

Str. 7 Box 1 
Bolo by vhodné doplniť...regulovaných cien „energií“, nakoľko tvrdenie sa nevzťahuje na ostatné regulované ceny a odporúčame preformulovať nadpis znejúci „V čom spočíva „zázrak“ mzdového vývoja na Slovensku?“, pričom slovo „zázrak“ odporúčame zameniť za slovo „špecifikum“. Odporúčame vypustiť poslednú vetu: „V tomto smere...“.
	O	A	
Text bol upravený v zmysle pripomienky.

Obozretný prístup k rizikám spojenými s rastom úverov str. 8:
Vypustiť slovo „miernemu“ vo vete začínajúcej „Zároveň...“
	O	A	
Text bol upravený v zmysle pripomienky.

Na str. 8 prvý odsek v boxe navrhujeme vypustiť celé porovnanie miery prerozdeľovania s inými krajinami (text v zátvorke). Nízka miera prerozdeľovania nie je sama osebe rozhodujúca – dôležité je skôr preukázať skutočnosť, že to neohrozuje plnenie rozpočtových a ďalších cieľov vlády. V tejto súvislosti upozorňujeme tiež na fakt (1. odsek za rámčekom), že objem daní zaostáva za rastom ekonomiky, čo môže vzbudiť otázky vo vzťahu k budúcemu vývoju príjmov rozpočtu a udržateľnosti vývoja.
	O	N	Pokles miery prerozdelenia uvedený v zátvorke nadväzuje na text uvedený pred ňou, keďže vyplýva výraznej miery fiškálnej konsolidácie a ešte výraznejšieho poklesu verejných výdavkov na HDP.	
	
Str. 8, posl. odsek, v rámčeku: 
Odporúčame odsek skrátiť a preformulovať tak, že vzhľadom na malosť a otvorenosť ekonomiky SR pozorujeme (na základe doterajšieho vývoja), že časť tlakov z miezd sa prelieva do vyšších dovozov a netlačí tak na cenový vývoj.
	O	N	Podľa názoru MF SR formulácia uvedená v texte vo väčšej miere vystihuje uvedenú problematiku.	
	
Zrýchlenie tempa konsolidácie Str. 8
Odporúčame zmeniť nadpis, nakoľko tempom konsolidácie sa obvykle vyjadruje medziročná zmena deficitu. Nakoľko nasledujúci text konštatuje, že došlo k plošnému sprísneniu fiskálnych cieľov v období 2008-2010 o 0,1% z HDP, medziročnú zmenu to neovplyvní.  Navrhujeme preto nadpis napr. Sprísnenie fiskálnych cieľov.
	O	N	
Cieľom nadpisu je výstižne pomenovať záväzok vyplývajúce zo zmeny centrálnej parity slovenskej koruny voči euru uskutočnenej v marci 2007	
	
Str. 9, 1. odsek: Odporúčame vypustiť poslednú časť vety za “nevplýva…” až po “trhu” a nahradiť jednoduchšou formuláciou “neohrozuje finančnú stabilitu,”.	O	A	
Text bol upravený v zmysle pripomienky.

Opatrenia ... str. 9
V rámci krátkodobých opatrení je potrebné spomenúť aj duálne zobrazovanie cien	O	A	
Text bol upravený v zmysle pripomienky.

	
Str. 9: V rámci dlhodobých opatrení nepovažujeme za vhodné odvodzovať rast miezd vo verejnom sektore od vývoja produktivity práce v ekonomike, ktorá je ťahaná najmä obchodovateľným sektorom. V takomto prípade by bol skôr dosiahnutý opačný ako zamýšľaný efekt. Rovnako to platí aj pri snahe o valorizáciu minimálnej mzdy od vývoja produktivity práce.	O	N	Neexistujú ekonomické argumenty, ktoré by zdôvodnili nižší priemerný rast miezd vo verejnom sektore v porovnaní s celou ekonomikou. V opačnom prípade by mohli nastať štrukturálne zmeny v skladbe zamestnanosti v rámci ekonomiky s nepriaznivým vplyvom na zamestnanosť vo verejnom sektore.	
	
Str. 9: 1. odrážka: vypustiť „v prvých rokoch po prechode na euro“, nakoľko za účelom udržateľnosti inflácie by mzdy nemali nielen v prvých rokoch predbiehať produktivitu práce	O	N	
Ide o opatrenia v strednodobom horizonte, preto považujeme text za vhodný.	
	Str. 9:  5. odrážka: preklep v slove „Konvergenčný“
6. odrážka: nahradiť text “pokračovať vo filozofii” textom “realizovať politiku” a gramaticky upraviť zvyšok vety. Podobne ako v politickej deklarácii aj tu je veľká časť textu vágna a nejasná, pričom tieto plány je potrebné opísať rozhodne a jasne.
9. odrážka: zmeniť začiatok vety na “vláda podporí [zvýšenie] flexibility ...” alebo “zvýšenie flexibility ...”
11. odrážka: doplniť do vety vyznačené slovo „...venovaná zamedzeniu uvoľňovania úverových štandardov...“	O	A	Text bol upravený v zmysle pripomienok.

Str. 10., 1. veta: Odporúčame zmeniť začiatok na: “Analýzy a prognózy slovenskej ekonomiky potvrdzujú,…”	O	A	
Text bol upravený v zmysle pripomienky.

Odporúčame prepracovať celú časť II.1. (Vonkajšie prostredie) a to v smere maximálneho zjednodušenia a zostručnenia. (uvedenie predpokladov o vývoji vonkajšieho prostredia z autoritatívneho zdroja, bez analýz a komentárov s výnimkou stručného vyjadrenia pozície k rizikám odlišného vývoja). Akékoľvek hodnotenie je rozporuplné a poznačené subjektivizmom očakávaní. 
	O	N	Podľa názoru MF SR je predmetná časť dostatočne stručná (rozsahovo rovnaká ako v predchádzajúcich KP), pričom sa popisuje vývoj kľúčových makroekonomických ukazovateľov najvýznamnejších ekonomík sveta.	
	
Neodporúčame širokú diskusiu prístupu k určeniu produkčnej medzery, ktorý uplatňuje EK. Navrhujeme vypustiť Box 2. Hoci súhlasíme s väčšinou argumentov, KP nie je správnym miestom na túto diskusiu. 
V prípade ponechania tohto boxu odporúčame vyargumentovať budúcu produkčnú medzeru.	O	N	Podľa názoru MF SR je vhodné poukázať na rozdiely v oboch prístupoch práve v KP, keďže tento dokument podlieha hodnoteniu zo strany EK a Rady EÚ. Vývoj budúcej produkčnej medzery je podmienený očakávaným vývojom reálneho a potenciálneho HDP, ktoré sú v texte dostatočne popísané.  	
	str. 15
Požadujeme vypustiť odstavec o sadzbách NBS a ECB, nakoľko sa jedná o zbytočné špekulácie, ktoré nemajú miesto v oficiálnom dokumente	O	C	
Bola vypustená časť o úrokových sadzbách NBS.

Str. 16, začiatok: Úvahy o raste zamestnanosti a poklese nezamestnanosti: považujeme za potrebné vysvetliť a viac zdôrazniť prečo nebudú mzdy pôsobiť inflačne (umiernený rast miezd vo verejnej správe, rast produktivity, klesajúca "prirodzená" miera nezamestnanosti, naakumulovane rezervy medzi rastom miezd a produktivitou). V tejto súvislosti považujeme za  absolútne nepostačujúce stručné konštatovanie v poslednom odseku pred tabuľkou na str. 20 k vývoju miezd.
	O	N	Podľa názoru MF SR uvedená kapitola vrátane časti zaoberajúcej sa trhom práce dostatočne vystihuje uvedenú problematiku.	
	
Výmenný kurz  str. 17  
Centrálna parita bola upravená v marci 2007. Považujeme za potrebné doplniť aj informáciu, že od apríla 2007 je možné vývoj výmenného kurzu považovať za stabilný.  
	O	A	
Text bol upravený v zmysle pripomienky.

Str. 17, celá časť o inflácii: Na rozdiel od predošlých materiálov MF sa urobila korekcia v prognóze inflácie (zvýšil sa jej odhad). Urobilo sa to však bez toho, aby sa upravili prognózy ostatných, nadväzujúcich ukazovateľov, vrátane prognózy deficitu. To predstavuje zásadnú nekonzistenciu predloženého programu. Odporúčame, aby táto otázka bola vysvetlená a prípadne aby boli urobené potrebné nadväzujúce úpravy v materiáli. 
	O	N	Poznámka pod čiarou č.9 na strane 17 vysvetľuje dôvody aktualizácie odhadov inflácie v porovnaní s Rozpočtom verejnej správy na roky 2008-2010.	
	Str 18, prvý odsek: vysvetlenie poklesu inflácie (nízky rast regulovaných cien, zhodnocovanie koruny, pritom však aj pôsobenie B-S efektu) naznačujú, že nízka inflácia na Slovensku je iba dočasný (neudržateľný) jav. Považujeme za potrebné zdôrazniť, že zníženie inflácie je dôsledkom neinflačného rastu ekonomiky (teda situácie, keď produktivita rastie rýchlejšie ako mzdy a nie sú dopytové tlaky) a tiež dôveryhodnosti menovej politiky a ukotvenia nízko-inflačných očakávaní.	O	A	Pripomienka bola zapracovaná do textu.	
	
Str. 18 – vetu začínajúcu „Na druhej strane“ doplniť slovom „významne“: ...zhodnocovanie kurzu na infláciu významne slabne.... V poslednej vete zmeniť na :“Za posledných 7 mesiacov...“	O	A	

Text bol upravený v zmysle pripomienky.

Str. 20: nahradiť termín „duálne oceňovanie” správnym termínom „duálne zobrazovanie cien” na všetkých miestach, kde sa vyskytuje	O	A	
Text bol upravený v zmysle pripomienky.

Str. 23: Európska rada pri hodnotení minuloročnej aktualizácie KP vytýkala absenciu konkrétnych opatrení na dosiahnutie strednodobého cieľa v roku 2010. Podľa nášho názoru ani predložený KP dostatočne nešpecifikuje opatrenia, ako vláda plánuje dospieť k naplneniu tohto ambiciózneho cieľa, najmä ak je konsolidácia koncentrovaná v poslednom roku. Bolo by vhodné cieľ konsolidovať podiel deficitu na HDP o 1 percentuálny bod medziročne v roku 2010 argumentačne výraznejšie podporiť, prípadne konkretizovať o koľko bude znížený počet zamestnancov v štátnej správe a čo sa myslí pod zefektívnením procesu verejného obstarávania a aké úspory sa v tejto súvislosti očakávajú. Navrhujeme doplniť. 	O	N	Konvergenčný program predstavuje dokument, ktorého hlavnou úlohou je načrtnúť stratégiu vládnej politiky na nasledujúce obdobie, pričom detailnejšie informácie sú spravidla obsiahnuté v iných dokumentoch, z ktorých konvergenčný program vychádza (v tomto prípade Rozpočet verejnej správy na roky 2008-2010).	
	
Str. 23, tretí odsek Navrhujeme vypustiť prvú časť druhej vety, ktorá znie „Dokumentuje to najmä porovnanie rozpočtovaných a skutočných deficitov verejnej správy,...), ktoré podľa nášho názoru nedokumentuje úspešnosť napĺňania konsolidačných cieľov, ale skôr nadmernú konzervatívnosť pri stanovovaní cieľov.
	O	N	Toto porovnanie odráža úspešnosť napĺňania konsolidačných cieľov.	
	
Str. 23 Tabuľku Saldo verejnej správy navrhujeme  upraviť, aby bola pre čitateľa zrozumiteľnejšie. Teda v druhom riadku legendy vypustiť odvolávku 1) a doplniť o riadok „Skutočnosť vykázaná v rámci EDP“, nakoľko v súčasnej podobe ani jeden riadok nazvaný Skutočnosť neobsahuje oficiálne vykázaný schodok za roky 2003-2005.
	O	N	
Cieľom tabuľky bolo poukázať na vývoj hospodárenia verejnej správy v porovnaní s rozpočtom bez faktorov, ktoré môžu skresľovať hospodársku politiku vlády najmä ak sa s nimi pri príprave rozpočtu nepočítalo (hlavne jednorazové opatrenia), preto nevidíme dôvod na uvádzanie skutočného deficitu podľa EDP	
	
Str. 25  Box, 
Vypustiť vetu :“ Na druhej strane odhad deficitu nezohľadňuje dopady možného preklasifikovania NDS a zdravotníckych zariadení, keďže Eurostat k tejto veci ešte nezaujal stanovisko“ nakoľko je zbytočné toto spomínať, keďže pre rok 2006 Eurostat de facto rozhodol, že NDS sa nebude zahŕňať do deficitu za rok 2006. 
	O	N	
Stanovisko Eurostatu, ktoré by odporučilo zaradenie NDS do sektora verejnej správy, by po zapracovaní zo strany ŠÚ SR ovplyvnilo aj vykázané deficity za minulé roky.	
	
Str. 26 odsek nad tabuľkou, prvá veta odporúčame preformulovať „..boli na základe návrhu SR do sektora...“ a v 3. vete vypustiť  „..po tomto rozhodnutí...“, nakoľko MF SR sa vyjadrilo, že aktívny prístup, resp. návrhy boli vznesené zo slovenskej strany
	O	N	Uvedená problematika a formulácie v danom odseku boli konzultované so zástupcami Štatistického úradu SR.	
	Str. 26 v texte nad tabuľkou je preklep (0,2-0,3% HDP).
	O	A	
Text bol upravený v zmysle pripomienky.

Str. 26 Z akého dôvodu je rozdiel medzi presunom nevyčerpaných limitov kapitálových výdavkov klasifikovaný ako riziko a nie je zahrnutý už v aktuálnom odhade salda v roku 2007?
	O	N	
Negatívny vplyv presunu nevyčerpaných limitov výdavkov je zahrnutý v aktuálnom odhade salda v roku 2007, pričom takéto riziko existuje aj v nasledujúcich rokoch.	
	
Str. 30, box 6: Text v boxe neobsahuje kľúčovú informáciu alebo záväzok, a síce, že vláda bude prijímať záväzky, vyplývajúce z PPP projektov len v takej miere, aby nebolo ohrozené plnenie rozpočtových cieľov. 
	O	A	
Text bol upravený v zmysle pripomienky.

Na strane 31, v predposlednom odseku je chybne formulovaná veta: „Zároveň však možnosť výstupu bude sprevádzaná jednorazovým odlivom prostriedkov do Sociálnej poisťovne vo výške 0,1% HDP... „ odporúčame preformulovať na „Zároveň však možnosť výstupu bude sprevádzaná jednorazovým prílevom  prostriedkov do Sociálnej poisťovne vo výške 0,1% HDP...“.
	O	A	
Text bol upravený v zmysle pripomienky.

Str. 37, 2. odsek: formulácia v 5. riadku “…klesal rýchlejšie…” pôsobí mätúco. Odporúčame formuláciu:”…rástol pomalšie…”. 
	O	C	
Text v danej vete bol preformulovaný s cieľom zvýšiť jej zrozumiteľnosť.	
	
Na str. 42 v treťom odseku sa píše, že vláda vyvíja úsilie na zvýšenia tlaku na efektivitu vynakladania verejných prostriedkov, pričom predbežne sa odhaduje, že by v rámci tejto skupiny výdavkov mohol existovať priestor na úspory až do výšky 10%, pričom nie sú špecifikované konkrétne opatrenia a postupy. Odporúčame doplniť túto informáciu a prípadne podložiť konkrétnym uznesením alebo rozhodnutím vlády.
	O	N	Konvergenčný program predstavuje dokument, ktorého hlavnou úlohou je načrtnúť stratégiu vládnej politiky na nasledujúce obdobie, pričom detailnejšie informácie sú spravidla obsiahnuté v iných dokumentoch, z ktorých konvergenčný program vychádza.	
	
Str. 47 text pod tabuľkou 
Navrhujeme vypustiť prívlastok „ohromujúci“ nakoľko Slovensko patrí do skupiny členských krajín so stredným rizikom negatívneho dopadu demografického vývoja na verejné financie a „ohromujúci“ dopad demografického vývoja sa očakáva v členských krajinách, ktoré sú klasifikované, ako krajiny s vysokým rizikom. 
	O	A	
Text bol upravený v zmysle pripomienky.
	
Štatistický úrad SR	
V tab. na str. 12 (Vývoj produkčnej medzery) sa nesprávne uvádzajú nasledovné hodnoty rastu HDP. Odporúčame upraviť:
V roku 2002 má byť správna hodnota rastu HDP 4,8% namiesto uvádzanej 4,1%.
V roku 2003 4,8 % namiesto  uvádzanej 4,2 %.
V roku 2004 5,2 % namiesto uvádzanej 5,4 %.
V roku 2005 6,6 % namiesto uvádzanej 6,0 %.
V roku 2006 8,5 % namiesto uvádzanej 8,3 %.
	O	N	
Požiadavka nebola zapracovaná, keďže v texte je explicitne uvedené, že všetky použité hodnoty týkajúce sa skutočných údajov HDP boli spred revízie HDP.	
	V tab. na str. 15 (prognóza vybraných indikátorov vývoja ekonomiky SR) sa nesprávne uvádzajú ukazovatele pre rok 2006.
Odporúčame upraviť:
HDP v bežných cenách má by ť 1 659,6 mld. Sk namiesto uvádzaných 1 636,3 mld. Sk 
HDP v stálych cenách má byť 8,5 % namiesto uvádzaných 8,3 %
Konečná spotreba domácností má byť 5,9 % namiesto uvádzaných 6,1 %
Konečná spotreba verejnej správy ma byť 10,1 % namiesto uvádzaných 4,1 %
Tvorba hrubého fixného kapitálu ma byť 8,4 % namiesto uvádzaných 7,3 %
Export tovarov a služieb ma byť 21 % namiesto uvádzaných 20,7 %
Import tovarov a služieb má byť 17,7 % namiesto uvádzaných17,8 %.
		O	N	
Požiadavka nebola zapracovaná, keďže v texte je explicitne uvedené, že všetky použité hodnoty týkajúce sa skutočných údajov HDP boli spred revízie HDP.	
	
Odporúčame v texte predloženého materiálu, pri prvej zmienke o výberovom zisťovaní pracovných síl (VZPS), rozpísať jeho názov a doplniť, že uvedené zisťovanie je plne zosúladené s príslušnými nariadeniami ES.
	O	A	Text bol upravený v zmysle pripomienky.
	
Sociálna poisťovňa	
Nemá pripomienky				
Ministerstvo dopravy, pôšt a telekomunikácií SR	Nemá pripomienky				
Vysvetlivky k skratkám v tabuľke:
Z – zásadná           C – čiastočne akceptovaná
O – obyčajná          N - neakceptovaná
A - akceptovaná